Spațiul Schengen, bucurie pentru unii, faliment pentru alții. Afacerile de la graniță, în colaps: „Azi am vândut 3, înainte vindeam 20”
Bucurie pentru unii, faliment pentru alții. Așa descriu aderarea României în spațiul Schengen afaceriștii din localitățile din vestul țării, aflate la graniță. Cu un trafic subțire în Vama Nădlac și încasările afacerilor din zonă au scăzut considerabil, cu până la 70%. Angajații se tem că-și vor pierde locurile de muncă, mai ales că situația actuală îi împinge pe antreprenori spre faliment.